Janet McTeerová

Janet McTeerová OBE (* 5. august, 1961, Newcastle upon Tyne, Anglicko, Spojené kráľovstvo) je anglická divadelná, filmová a televízna herečka. Bola dva krát nominovaná na prestížne herecké ocenenie Academy Awards, v roku 2000 pre najlepšiu herečku vo filme Tumbleweeds a v roku 2012 pre najlepšiu herečku vo vedľajšej úlohe, vo filme Albert Nobbs.

Detstvo a mladosť 
McTeerová sa narodila vo Newcastle upon Tyne, v Anglicku, a svoje detstvo prežila v Yorku. Lokálne vystupovala s Rowntree Players v Joseph Rowntree Theatre, potom študovala na Kráľovskej akadémii dramatických umení a po ukončení štúdia, začala úspešnú divadelnú kariéru v Royal Exchange Theatre.

Kariéra 
McTeerova sa herectvu aktívne venuje od roku 1984. V roku 1988 hrala v tragikomédii Hawks, ktorý získal pozitívne recenzie. Po boku Juliette Binoche a Ralpha Fiennesa, sa objavila vo filmovej adaptácii, natočenej podľa knižnej predlohy, Búrlivé výšiny a v roku 1995 vo filme Carrington.

V roku 1996 McTeerová získala uznanie divadelných kritikov – a ocenenia Laurence Olivier Theatre Award aj Critics' Circle Theatre Award – za jej herecký výkon v divadelnej inscenácii Henrika Ibsena Domček pre bábiky. O rok neskôr, sa produkcia presunula na Broadway a McTeerová získala ocenenia Tony Award, Theatre World Award a Drama Desk. 

V roku 1999 hrala hlavnú úlohu vo filme Tumbleweeds. Jej herecký výkon, bol pozitívne ocenení filmovými kritikmi a McTeerová získala aj svoju prvú nomináciu na Academy Awards, tiež aj nominácie na viaceré iné filmové ocenenia, z ktorých obdržala napríklad Zlatý glóbus či Satellite Award. O rok neskôr, hrala vo filme Čakanie na smrť s Billym Crudupom a Jennifer Connelly a vo filme Kráľ žije s Jennifer Jason Leigh. V roku 2009 získala druhý krát, divadelné ocenenie Drama Desk, za jej herecký výkon, v divadelnej inscenácii Mary Stuart. 

V roku 2011 si McTeerová zahrala po boku Glenn Close, vo filme Albert Nobbs. Jej filmová rola, predstavovala Huberta Pagea, muža. Za svoj herecký výkon, získala uznanie filmových kritikov a množstvo nominácií na filmové ocenenia, vrátane nominácie na Academy Awards, pre najlepšiu herečku vo vedľajšej úlohe. 

V roku 2014 účinkovala v krátkom televíznom seriály, Ctihodná žena, po boku Maggie Gyllenhaal. V roku 2018 sa pripojila k natáčaniu televízneho seriálu Ozark. V roku 2022 hrala po boku Ralpha Fiennesa, vo filme Menu.

Súkromný život 
McTeerová je od roku 2010 vydatá za básnika a módneho poradcu Josepha Colemana. Manželstvo je bezdetné a spolu žijú v štáte Maine. V roku 2008, bola McTeerová vyznamenaná za dôstojníka Rádu Britského impéria (OBE).

Iné projekty

Externé odkazy

Zdroj 

Anglické filmové herečky
Anglické televízne herečky
Anglické divadelné herečky
Rozprávači audiokníh
Držitelia ceny Tony
Osobnosti z Newcastlu upon Tyne
Držitelia Radu britského impéria
Držitelia ceny Zlatý glóbus
Držitelia ceny Laurenca Oliviera